***ש: אני עובדת כעצמאית, האם אני זכאית לדמי לידה מביטוח לאומי?***

***ת: זכאות לדמי לידה נקבעת לפי התקופה שקדמה ללידה:***

***א. עובדת עצמאית ששילמה דמי ביטוח לאומי עבור 10 חודשים מתוך 14 חודשים שקדמו לחודש שבו הפסיקה לעבוד, זכאית לתשלום דמי לידה לתקופה של 15 שבועות.***

דוגמא לעובדת שזכאית לדמי לידה לפי אופציה א':

עובדת שהפסיקה לעבוד ב 10/1/2021:

ועבדה בחודשים כדלהלן (גם אם בחלקם עבדה כשכירה):

2019: נובמבר – דצמבר.

2020: ~~ינואר – פברואר~~ - מרץ – אפריל – מאי – יוני – יולי – אוגוסט – ספטמבר – אוקטובר – ~~נובמבר – דצמבר~~.

***ב. עובדת עצמאית ששילמה דמי ביטוח לאומי עבור 15 חודשים מתוך 22 חודשים שקדמו לחודש שבו הפסיקה לעבוד, זכאית לתשלום דמי לידה לתקופה של 15 שבועות.***

דוגמא לעובדת שזכאית לדמי לידה לפי אופציה ב':

עובדת שהפסיקה לעבוד ב10/1/2021:

ועבדה בחודשים כדלהלן: ( גם אם בחלקם עבדה כשכירה):

2019: ~~מרץ – אפריל – מאי~~ – יוני – יולי – אוגוסט – ספטמבר – אוקטובר – נובמבר – דצמבר.

2020: ינואר – פברואר – מרץ – אפריל – מאי – יוני – יולי – אוגוסט – ~~ספטמבר – אוקטובר – נובמבר – דצמבר.~~

***ג. עובדת עצמאית ששילמה דמי ביטוח לאומי עבור 6 חודשים מתוך 14 חודשים שקדמו לחודש שבו הפסיקה לעבוד, זכאית לתשלום דמי לידה לתקופה של 8 שבועות.***

דוגמא לעובדת שזכאית לדמי לידה לפי אופציה ג':

עובדת שהפסיקה לעבוד ב 10/1/2021:

ועבדה בחודשים כדלהלן: ( גם אם בחלקם עבדה כשכירה):

2019: נובמבר – ~~דצמבר~~.

2020: ~~ינואר – פברואר - מרץ – אפריל – מאי – יוני – יולי~~ – אוגוסט – ספטמבר – אוקטובר – נובמבר – דצמבר.

***ש: בלידת תאומים, בכמה שבועות אוכל להאריך את חופשת הלידה בתשלום?***

**>** יולדת שזכאית לחופשת לידה לתקופה של 15 שבועות תוכל להאריך את חופשת הלידה בשלשה שבועות עבור כל ילד נוסף בלידה זו, בלידת תאומים תהיה זכאית לחופשת לידה של 18 שבועות, ובלידת שלישייה תהיה זכאית ל21 שבועות.

**>** יולדת שזכאית לחל''ד של 8 שבועות תוכל להאריך את החופשה בשבועיים עבור כל ילד נוסף.